techiaith/cofnodycynulliad_en-cy huggingface dataset:
English: Cabinet Secretary, I'm sure that the Brexit impact assessments passed on to you were redacted or incomplete, just as they were for the Brexit select committee at Westminster. The UK Government are in contempt of Parliament, and are showing nothing but contempt for Wales. This is crucial information that needs to be revealed. We need those 58 sectors analysed fully, so that we can prepare Wales for any adverse impacts from leaving the single market or the customs union, and I hope that pressure can be put on them at both ends of the M4 for those assessments to be published in full. Cabinet Secretary, have you been given sufficient information to conduct Wales-specific sectoral analyses? If not, what can you do as a Government to ensure that enough economic intelligence exists for Wales to be able to provide for Brexit? Can you publish your own economic forecasts for the different Brexit scenarios? And will you provide support to businesses and exporters ahead of, and following, the UK's withdrawal from the European Union?
Welsh: Ysgrifennydd y Cabinet, rwy'n siŵr fod yr asesiadau effaith Brexit a roddwyd i chi yn anghyflawn neu wedi cael eu golygu, fel roeddent ar gyfer pwyllgor dethol Brexit yn San Steffan. Mae Llywodraeth y DU yn dirmygu'r Senedd, ac yn dangos dim llai na dirmyg tuag at Gymru. Dyma wybodaeth hanfodol y mae angen ei datgelu. Rydym angen i'r 58 sector gael eu dadansoddi'n llawn, fel y gallwn baratoi Cymru ar gyfer unrhyw effeithiau andwyol ar ôl gadael y farchnad sengl neu'r undeb tollau, a gobeithiaf y gellir rhoi pwysau arnynt ar bob pen i'r M4 i adael i'r asesiadau hynny gael eu cyhoeddi'n llawn. Ysgrifennydd y Cabinet, a ydych wedi cael digon o wybodaeth i gynnal dadansoddiadau sectoraidd penodol i Gymru? Os nad ydych, beth y gallwch ei wneud fel Llywodraeth i sicrhau bod digon o ddeallusrwydd economaidd yn bodoli i Gymru allu darparu ar gyfer Brexit? A allwch chi gyhoeddi eich rhagolygon economaidd eich hun ar gyfer y gwahanol senarios Brexit? Ac a wnewch chi ddarparu cymorth i fusnesau ac allforwyr cyn ac ar ôl i'r DU adael yr Undeb Ewropeaidd?
English: Llywydd, the leader of Plaid Cymru is absolutely right that the documents sent to us were the heavily edited versions sent to the House of Commons select committee, despite a binding vote in the House of Commons to release the documents in full. Those documents are being studied in the Welsh Government, but I think we can already align ourselves with the conclusions of Michael Russell, from the Scottish Brexit committee, when he said in his letter to David Davis yesterday that whatever else they may contain, it is clear that these reports do not contain any actual impact analysis. In the Welsh context, the Welsh Government has been able to conduct analysis of that sort. We published a set of annexes to the White Paper that we published jointly with Plaid Cymru in January that did set out the economic analysis that lay behind the conclusions we drew in that White Paper. Our 'Brexit and Fair Movement of People' document included extensive analysis from King's College London and from the university here in Cardiff in relation to migration and its impact sectorally here in Wales. We will publish, as I promised to the External Affairs and Additional Legislation Committee last week, more detailed sectoral analysis, which is currently being undertaken for us by Cardiff University, and we hope to be able to put that into the public domain in January.
Welsh: Lywydd, mae arweinydd Plaid Cymru yn llygad ei lle mai'r dogfennau a anfonwyd atom oedd y fersiynau a olygwyd yn helaeth a anfonwyd at bwyllgor dethol Tŷ'r Cyffredin, er gwaethaf pleidlais orfodi yn Nhŷ'r Cyffredin i ryddhau'r dogfennau'n llawn. Mae'r dogfennau hynny'n cael eu hastudio yn Llywodraeth Cymru, ond credaf y gallwn eisoes gytuno â chasgliadau Michael Russell, o bwyllgor Brexit yr Alban, pan ddywedodd yn ei lythyr at David Davis ddoe ei bod yn amlwg, beth bynnag arall y gallant ei gynnwys, nad yw'r adroddiadau hyn yn cynnwys unrhyw ddadansoddiad gwirioneddol o'r effaith. Yng nghyd-destun Cymru, mae Llywodraeth Cymru wedi gallu cynnal dadansoddiad o'r fath. Rydym wedi cyhoeddi cyfres o atodiadau i'r Papur Gwyn ar y cyd â Phlaid Cymru ym mis Ionawr a oedd yn nodi'r dadansoddiad economaidd a oedd wrth wraidd y casgliadau y daethom iddynt yn y Papur Gwyn hwnnw. Roedd ein dogfen 'Brexit a Thegwch o ran Symudiad Pobl' yn cynnwys dadansoddiad helaeth gan Goleg y Brenin Llundain a chan y brifysgol yma yng Nghaerdydd mewn perthynas â mudo a'i effaith yn sectoraidd yma yng Nghymru. Fel yr addewais i'r Pwyllgor Materion Allanol a Deddfwriaeth Ychwanegol yr wythnos diwethaf, byddwn yn cyhoeddi dadansoddiad sectoraidd mwy manwl, sy'n cael ei gynnal ar ein rhan gan Brifysgol Caerdydd ar hyn o bryd, ac rydym yn gobeithio gallu gwneud hwnnw'n gyhoeddus ym mis Ionawr.
English: I'm surprised to hear the Cabinet Secretary criticise the UK Government for lack of openness and transparency in this respect, because researchers from my office on 13 October made a similar request to the Welsh Government - to the First Minister - to publish documents relating to the Welsh Government's understanding of the impact of Brexit upon Wales, and the response that we got was this: 'The negotiations on the UK's withdrawal from the EU are ongoing with no clear indication of what the resulting situation will be. The Welsh Government is exploring a range of potential outcomes and implications for Wales and the work is in constant development as negotiations progress and is therefore incomplete. I do not believe that releasing information at this stage would be in the wider public interest.' So, isn't the Cabinet Secretary's response to the leader of Plaid Cymru hypocrisy of a high order?
Welsh: Rwy'n synnu clywed Ysgrifennydd y Cabinet yn beirniadu Llywodraeth y DU am ddiffyg tryloywder a didwylledd yn y cyswllt hwn, oherwydd gwnaed cais tebyg i Lywodraeth Cymru gan ymchwilwyr o fy swyddfa ar 13 Hydref - i'r Prif Weinidog - i gyhoeddi dogfennau sy'n ymwneud â dealltwriaeth Llywodraeth Cymru o effaith Brexit ar Gymru, a'r ateb a gawsom oedd hwn: Mae'r trafodaethau ar ymadawiad y DU â'r Undeb Ewropeaidd yn parhau ac nid oes arwydd clir o beth fydd y sefyllfa o ganlyniad i hynny. Mae Llywodraeth Cymru yn archwilio ystod o ganlyniadau a goblygiadau posibl i Gymru ac mae'r gwaith yn datblygu'n gyson wrth i'r trafodaethau ddatblygu ac felly nid yw'n gyflawn eto. Nid wyf yn credu y buasai rhyddhau gwybodaeth ar y cam hwn o fudd i'r cyhoedd yn ehangach. Felly, onid yw ymateb Ysgrifennydd y Cabinet i arweinydd Plaid Cymru yn rhagrith o'r mwyaf?
English: That's just nonsensical, Llywydd, as you can tell. I've already explained that the Welsh Government has put a series of analytical documents into the public domain when they are in the developed state they need to be in order to have a proper influence on the debate. I was asked originally about documents that the Secretary of State for Exiting the European Union had originally described as containing detailed impact assessments across 58 sectors. It then turned out, in his own words, that they were no such thing. But we deserve to be in a position where we can judge that for ourselves and the sooner that they are released in full into the public domain, the better able we will all be to do that.
Welsh: Mae hynny'n hurt, Lywydd, fel y gallwch ddweud. Rwyf eisoes wedi egluro bod Llywodraeth Cymru wedi gwneud cyfres o ddogfennau dadansoddol yn gyhoeddus pan fônt yn y cyflwr datblygedig y mae angen iddynt fod ynddo er mwyn dylanwadu'n briodol ar y ddadl. Cefais fy holi'n gyntaf am ddogfennau roedd yr Ysgrifennydd Gwladol ar gyfer Ymadael â'r Undeb Ewropeaidd wedi'u disgrifio'n wreiddiol fel dogfennau sy'n cynnwys asesiadau effaith manwl ar draws 58 sector. Daeth yn amlwg wedyn, yn ei eiriau ei hun, nad dyna oeddent o gwbl. Ond rydym yn haeddu bod mewn sefyllfa lle y gallwn farnu hynny drosom ein hunain a gorau po gynharaf y cânt eu rhyddhau'n llawn i'r cyhoedd i ni allu gwneud hynny.
English: The next item is the 90-second statements, but no requests were received for 90-second statements.
Welsh: Yr eitem nesaf yw'r datganiadau 90 eiliad, ond ni dderbyniwyd unrhyw geisiadau am ddatganiad felly.
English: That brings us to item 5, namely the motion under Standing Order 17.2, to give instruction to the Committee for the Scrutiny of the First Minister. I call on Paul Davies to move the motion.
Welsh: Dyma ni'n cyrraedd eitem 5, felly, sef y cynnig o dan Rheol Sefydlog 17.2 i roi cyfarwyddiadau i'r Pwyllgor Craffu ar Waith y Prif Weinidog. Rwy'n galw ar Paul Davies i wneud y cynnig.
English: Yes, of course. I give way.
Welsh: Gwnaf, wrth gwrs. Rwy'n ildio.
English: I wonder if the Member would also factor in the fact that whatever the decision of the First Minister to refer himself to an independent adjudicator very late in the day, we have an issue remaining about what the First Minister told this Assembly over several occasions - the inconsistencies between what he told the Assembly on several occasions - and the lack of answers that we've had to date, and we need a parliamentary process to get to the bottom of that.
Welsh: Rwy'n meddwl tybed a fuasai'r Aelod hefyd yn ystyried y ffaith, beth bynnag sydd wrth wraidd penderfyniad y Prif Weinidog i gyfeirio ei hun at ddyfarnwr annibynnol yn hwyr iawn yn y dydd, fod gennym broblem o hyd ynglŷn â'r hyn a ddywedodd y Prif Weinidog wrth y Cynulliad hwn ar sawl achlysur - yr anghysondebau rhwng yr hyn a ddywedodd wrth y Cynulliad ar sawl achlysur - a'r diffyg atebion a gawsom hyd yma, ac rydym angen proses seneddol i fynd at wraidd hynny.
English: I'm very grateful to the Member. We, obviously, all welcome the creation of an independent adjudication process, but, as has already been said, that should never mean that the First Minister then does not subject himself to ordinary parliamentary scrutiny by Members of this place, and I, and probably other Members now, have received written replies back to written questions where the First Minister is refusing to answer those questions because he says they will properly be referred now to the independent adjudication. Well, that can never be acceptable. We're duly elected in this place to hold the First Minister to account, and he should not use the independent investigation as an excuse not to answer questions.
Welsh: Rwy'n ddiolchgar iawn i'r Aelod. Yn amlwg, mae pawb ohonom yn croesawu'r ffaith fod proses ddyfarnu annibynnol yn cael ei chreu ond fel y dywedwyd eisoes, ni ddylai hynny byth olygu nad yw'r Prif Weinidog felly yn ddarostyngedig i graffu seneddol arferol gan Aelodau'r lle hwn, ac rwyf fi, ac Aelodau eraill bellach mae'n debyg, wedi cael atebion ysgrifenedig i gwestiynau ysgrifenedig lle mae'r Prif Weinidog yn gwrthod ateb y cwestiynau hynny am ei fod yn dweud y cânt eu cyfeirio'n briodol bellach i'w dyfarnu'n annibynnol. Wel, ni all hynny fod yn dderbyniol o gwbl. Rydym wedi ein hethol i'r lle hwn i ddwyn y Prif Weinidog i gyfrif, ac ni ddylent ddefnyddio'r ymchwiliad annibynnol fel esgus i beidio ag ateb cwestiynau.
English: I have selected the amendment to the motion, and I call on the leader of the house to move formally amendment 1, tabled in her name.
Welsh: Rwyf wedi dethol y gwelliant i'r cynnig, ac rydw i'n galw ar arweinydd y tŷ i gynnig, yn ffurfiol, gwelliant 1, a gyflwynwyd yn ei henw.
English: Diolch, Llywydd, and I'm grateful for the opportunity to set out Plaid Cymru's position on today's motion and on the Welsh Government amendment. These are difficult circumstances, which make it all the more vital that light is shed on the events that have been raised as a concern. We're all aware of the allegations made about bullying within the Welsh Government dating to 2014, and the discrepancy over which specific or official allegations were made. To date, attempts to scrutinise the First Minister on this have not got to the bottom of the type of issues that were raised. The answers given by the First Minister in First Minister's questions last week had more detail than the previous week's answers, but still did not answer some basic questions. Those unanswered questions include: what issues were raised, and how were they dealt with? Was a report produced, or was a report provided? Was there civil service involvement at all? Those questions may well have answers, but those answers have not yet been provided.
Welsh: Diolch, Lywydd, ac rwy'n ddiolchgar am y cyfle i nodi safbwynt Plaid Cymru ar y cynnig hwn heddiw ac ar welliant Llywodraeth Cymru. Mae'r rhain yn amgylchiadau anodd, sy'n ei gwneud yn fwy hanfodol byth fod goleuni'n cael ei daflu ar y digwyddiadau y mynegwyd pryder yn eu cylch. Rydym oll yn ymwybodol o'r honiadau a wnaed am fwlio o fewn Llywodraeth Cymru yn dyddio'n ôl i 2014, a'r anghysondeb ynghylch pa honiadau penodol neu swyddogol a wnaed. Hyd yma, nid yw ymdrechion i graffu ar y Prif Weinidog mewn perthynas â hyn wedi mynd i graidd y math o faterion a godwyd. Roedd mwy o fanylion yn yr atebion a roddodd y Prif Weinidog yn ystod cwestiynau'r Prif Weinidog yr wythnos diwethaf nag yn atebion yr wythnos flaenorol, ond nid oedd yn ateb rhai cwestiynau sylfaenol o hyd. Mae'r cwestiynau sydd heb eu hateb yn cynnwys: pa faterion oedd yn codi, a sut y cawsant eu trin? A gynhyrchwyd adroddiad, neu a ddarparwyd adroddiad? A chwaraewyd unrhyw ran gan y gwasanaeth sifil o gwbl? Mae'n ddigon posibl fod atebion i'w cael i'r cwestiynau hyn, ond ni chafwyd atebion hyd yn hyn.
English: Would the leader of Plaid Cymru give way?
Welsh: A yw arweinydd Plaid Cymru yn fodlon ildio?
English: Could I add further to those questions - because these are the very specific allegations made by Leighton Andrews - was a formal investigation requested of the First Minister in response to the allegations, or the concerns or issues, that he raised with the First Minister?
Welsh: A gaf fi ychwanegu ymhellach at y cwestiynau hynny - oherwydd mae'r honiadau a wnaed gan Leighton Andrews yn rhai penodol iawn - a ofynnwyd am ymchwiliad ffurfiol gan y Prif Weinidog mewn ymateb i'r honiadau, neu'r pryderon neu'r materion, y soniodd wrth y Prif Weinidog yn eu cylch?
English: Well, I think the leader of Plaid Cymru in her winding up in her speech got to the nub of the issue. The Government may use its majority in the Chamber of those who are present today to frustrate the desire for transparency that exists not just in this Assembly but also outside it, it may win the vote here today, but it certainly will not win the vote in the court of public opinion outside, and, if the reputation of the Government means anything, I should have thought it would have wished to at least look good to the outside world. But let's remind ourselves of what this is all about. It's not just about bullying. I think that to use the word 'bullying' in this context does a disservice to what we are debating here today.
Welsh: Wel, rwy'n credu bod arweinydd Plaid Cymru yn ei haraith i gloi wedi mynd i graidd y mater. Efallai y gall y Llywodraeth ddefnyddio ei mwyafrif yn y Siambr o'r rhai sy'n bresennol heddiw i rwystro'r awydd am dryloywder sy'n bodoli nid yn unig yn y Cynulliad hwn ond hefyd y tu allan iddo, gall ennill y bleidlais yma heddiw, ond yn sicr ni fydd yn ennill y bleidlais yn llys y farn gyhoeddus y tu allan, ac os yw enw da'r Llywodraeth yn golygu unrhyw beth, buaswn wedi meddwl y buasai wedi dymuno edrych yn dda o leiaf yn llygaid y byd tu allan. Ond gadewch i ni atgoffa ein hunain o'r hyn y mae a wnelo hyn oll. Nid yw'n ymwneud yn unig â bwlio. Credaf fod defnyddio'r gair 'bwlio' yn y cyd-destun hwn yn gwneud anghymwynas â'r hyn rydym yn ei drafod yma heddiw.
English: Thank you for taking the intervention. Would you accept, though, that in the absence of an independent adjudicator, this was the only model that was open to the Assembly? Once the proposal was made to refer to the scrutiny committee, any attempt through 'delete all' to get rid of that scrutiny process can only be seen by people outside this Welsh Assembly as an attempt to duck public scrutiny.
Welsh: Diolch am gymryd yr ymyriad. A fuasech yn derbyn, fodd bynnag, yn absenoldeb dyfarnwr annibynnol, mai dyma'r unig fodel a oedd yn agored i'r Cynulliad? Pan wnaed y cynnig i atgyfeirio at y pwyllgor craffu, ni fydd unrhyw ymgais drwy gymal 'dileu popeth' i gael gwared ar y broses graffu honno ond yn cael ei weld gan pobl y tu allan i'r Cynulliad hwn fel ymgais i osgoi craffu cyhoeddus.
English: No, I don't accept that, because we have now an independent mechanism in place. It is crucial that any investigation is not just independent, but is seen to be independent, and completely above party politics. Andrew R.T. Davies yesterday made much in questions of my colleague Jeremy Miles's interview on the Sunday Politics show, suggesting wrongly that Jeremy Miles had questioned the ability of the Labour Chair and the Labour Members of the committee to undertake such scrutiny. That is not what he said. He said that he was absolutely sure that we would do the work without fear or favour, but he also made the point that it is crucial the committee is seen as independent, too. We all know here that politics is also about perception, and I seriously question whether the public would view the committee as being independent. Now, I do not in any way doubt the ability of the Labour Chair and myself and my Labour colleagues to robustly scrutinise the First Minister on this. But it is essential that any investigation is able to complete its work and draw a line under this without questions about the political make-up of the committee undermining its credibility. I've been an Assembly Member here for 18 years and these are, without doubt, the darkest days any of us have known. I think all of us across this Chamber should remember that we are all, including the First Minister, grieving for a friend and colleague. I am deeply uncomfortable that this motion has been brought at this time, and I personally want no part of it.
Welsh: Na, nid wyf yn derbyn hynny, oherwydd mae gennym bellach fecanwaith annibynnol ar waith. Mae'n hanfodol fod unrhyw ymchwiliad nid yn unig yn annibynnol, ond yn cael ei weld yn annibynnol, ac yn llwyr uwchlaw gwleidyddiaeth plaid. Tynnodd Andrew R.T. Davies lawer o sylw yn ystod y cwestiynau ddoe at gyfweliad fy nghyd-Aelod, Jeremy Miles, ar raglen Sunday Politics, gan awgrymu'n anghywir fod Jeremy Miles wedi cwestiynu gallu Cadeirydd Llafur ac Aelodau Llafur y pwyllgor i ymgymryd â gwaith craffu o'r fath. Nid dyna a ddywedodd. Dywedodd ei fod yn hollol siŵr y buasem yn gwneud y gwaith heb ofn na ffafr, ond hefyd, gwnaeth y pwynt ei bod yn hollbwysig fod y pwyllgor yn cael ei weld fel un annibynnol hefyd. Mae pawb ohonom yma'n gwybod fod gwleidyddiaeth yn ymwneud â chanfyddiad hefyd, ac rwy'n amau o ddifrif a fuasai'r cyhoedd yn ystyried y pwyllgor yn annibynnol. Nawr, nid wyf mewn unrhyw fodd yn amau gallu'r Cadeirydd Llafur a fi fy hun a fy nghyd-Aelodau Llafur i graffu ar y Prif Weinidog yn drylwyr yn y mater hwn. Ond mae'n hanfodol fod unrhyw ymchwiliad yn gallu cwblhau ei waith a thynnu llinell o dan hyn heb i gwestiynau ynghylch cyfansoddiad gwleidyddol y pwyllgor danseilio ei hygrededd. Bûm yn Aelod Cynulliad yma ers 18 mlynedd a dyma, yn ddi-os, yw'r dyddiau tywyllaf y mae unrhyw un ohonom wedi eu gweld. Credaf y dylai pob un ohonom ar draws y Siambr hon gofio ein bod i gyd, gan gynnwys y Prif Weinidog, yn galaru am gyfaill a chyd-Aelod. Rwy'n anghyfforddus iawn fod y cynnig hwn wedi ei gyflwyno ar yr adeg hon, ac nid wyf i'n bersonol eisiau unrhyw ran ohono.
English: How dare you. How dare you. You're a disgrace. You are a disgrace.
Welsh: Sut y beiddiwch chi? Sut y beiddiwch chi? Cywilydd arnoch. Cywilydd arnoch.
English: I am going to ask Mick Antoniw to continue, and I'm sure that what he's about to say deserves to be heard.
Welsh: Rwy'n mynd i ofyn i Mick Antoniw barhau, ac rwy'n siŵr fod yr hyn y mae am ei ddweud yn haeddu cael ei glywed.
English: I'm very grateful. I am listening with great interest to what he's saying, both in terms of his previous role and his current role. What I'm not clear about at this stage is whether he's saying that the mentioned committee in the motion, which is the Committee for the Scrutiny of the First Minister - it has already been quoted that I've already said it is quite unwieldy for this purpose - whether he thinks that's inappropriate, or whether he's saying it is inappropriate for any parliamentary scrutiny of the First Minister's conduct to take place at all, because I think he's straying dangerously close to that conclusion.
Welsh: Rwy'n ddiolchgar iawn. Rwy'n gwrando gyda diddordeb mawr ar yr hyn y mae'n ei ddweud am ei rôl flaenorol ac yn ei rôl bresennol. Yr hyn nad wyf yn glir ei gylch ar hyn o bryd yw a yw'n dweud bod y pwyllgor a grybwyllir yn y cynnig, sef y Pwyllgor Craffu ar Waith y Prif Weinidog - dyfynnwyd eisoes fy mod wedi dweud ei fod yn eithaf afrosgo at y diben hwn - a yw o'r farn fod hwnnw'n amhriodol, neu a yw'n dweud ei bod yn amhriodol fod unrhyw graffu seneddol ar ymddygiad y Prif Weinidog yn digwydd o gwbl, oherwydd credaf ei fod yn crwydro'n beryglus o agos at y casgliad hwnnw.
English: Will you give way, just very briefly? Thank you. What about the perception of the bias of Government deciding how it pursues natural justice in this case?
Welsh: A wnewch chi ildio, yn fyr iawn? Diolch. Beth am y canfyddiad o ragfarn Llywodraeth yn penderfynu sut y mae'n mynd ar drywydd cyfiawnder naturiol yn yr achos hwn?
English: The point is that, if we give a body a quasi-judicial function, then the rules of natural justice must apply to it and the way it operates so that perceptions of impartiality are absolutely fundamental, and that is why the issue of an independent adviser becomes such an important one. [ Interruption.] No, I want to finish my theme. The investigation -
Welsh: Y pwynt yw, os ydym yn rhoi swyddogaeth led-farnwrol i gorff, rhaid i reolau cyfiawnder naturiol fod yn berthnasol iddo ac i'r ffordd y mae'n gweithredu fel bod canfyddiadau o natur ddiduedd yn gwbl sylfaenol, a dyna pam y mae mater cynghorydd annibynnol yn dod yn un mor bwysig. [ Torri ar draws.] Na, mae arnaf eisiau gorffen fy thema. Yr ymchwiliad -
English: Yes, well, you actually need to conclude.
Welsh: Ie, wel, mewn gwirionedd mae'n rhaid i chi orffen.
English: I've taken two interventions.
Welsh: Rwyf wedi cymryd dau ymyriad.
English: You've had seven minutes now, so can you come to the end?
Welsh: Rydych wedi cael saith munud bellach, felly a wnewch chi ddirwyn i ben?
English: The investigation has to be independent, a point accepted, I believe, by all party leaders in this Chamber. The process has to be independent. The person conducting the investigation and reporting has to be qualified to carry out such an investigation and robustly independent if the outcome is to be respected and carry public confidence. We are establishing principles and a precedent in this motion, which will be required to withstand the test of time for the future. Consequently, the proposal for this matter to be referred to an independent adviser under the ministerial code is by far the best and the most appropriate course of action.
Welsh: Rhaid i'r ymchwiliad fod yn annibynnol, pwynt sydd wedi'i dderbyn, rwy'n credu, gan arweinwyr yr holl bleidiau yn y Siambr hon. Rhaid i'r broses fod yn annibynnol. Rhaid i'r person sy'n cynnal yr ymchwiliad ac sy'n cyflawni'r adroddiad fod yn gymwys i gynnal ymchwiliad o'r fath ac yn gwbl annibynnol os yw'r canlyniad i gael ei barchu ac yn mynd i ennyn hyder y cyhoedd. Rydym yn sefydlu egwyddorion a chynsail yn y cynnig hwn, a bydd eu hangen i wrthsefyll prawf amser ar gyfer y dyfodol. O ganlyniad, y cynnig i'r mater hwn gael ei gyfeirio at gynghorydd annibynnol o dan god y gweinidogion yw'r gorau o bell ffordd a'r ffordd fwyaf priodol o weithredu.